Diari Oficial de la Generalitat Valenciana


Sumari del DOGV 589, del 19-05-1987 (1987/808790)

DECRET 59/1987, d'11 de maig, del Consell de la Generalitat Valenciana, pel qual s'accepta la cessió gratuïta del dret de reversió sobre uns terrenys en el terme municipal de València, s'acorda d'exercitar-lo i l'adquisició de les edificacions construides en aquests terrenys.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/05/11/59/dof/vci/html**

### Dades del document

Número de DOGV
:   589

Data del DOGV
:   19-05-1987

Secció del DOGV
:   DISPOSICIONS GENERALS

Número del document
:   1987/808790


Data del document
:   11-05-1987

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Decret 59/1987, d'11 de maig, del Consell de la Generalitat Valenciana, pel qual s'accepta la cessió gratuïta del dret de reversió sobre uns terrenys en el terme municipal de València, s'acorda d'exercitar-lo i l'adquisició de les edificacions contruïdes en aquests terrenys.  
Amb la finalitat de construir una Estola Nacional d'Estibadors, l'Excm. Ajuntament de València cedí a l'Estat uns terrenys de la seua propietat situats a la Platja de Pinedo de València. L'afectació amb aquesta finalitat s'havia de mantenir durant trenta anys.   
En construir l'Estat unes edificacions la destinació de les quals no és la prevista com a objecte de la cessió, l'Ajuntament en Ple, en sessió extraordinària celebrada el 24 de novembre de 1986, prengué l'acord de cedir a la Generalitat Valenciana el dret a la reversió sobre els terrenys cedits en el seu dia a l'Estat, segons els termes de l'escriptura pública atorgada el 8 de febrer de 1974 i renuncià a l'exercici de les facultats derivades de l'atorgament segon de l'esmentada escriptura, donant per extingida l'obligació, per considerar la nova destinació prevista per la Generalitat, d'Escola de Policia Local i Bombers de la Generalitat Valenciana, de major i més específica utilitat i aprofitament.   
Per tot això, es considera escaient que la Generalitat accepte el dret de reversió i l'exercesca directament davant el Patrimoni de l'Estat, així com que realitze les gestions corresponents per a procedir posteriorment a l'adquisició de les edificacions construïdes per l'Estat en els terrenys esmentats.   
D'acord amb el que disposen els articles 7.2, 22.1, 41 i 44 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de l'esmentada cessió gratuïta del dret de reversió i el seu exercici.   
En atenció d'aquests motius, a proposta del Conseller d'Economia i Hisenda i amb la deliberació prèvia del Consell, en la reunió del dia 11 de maig de 1987,   
DECRETE:  
Article primer  
S'accepta la cessió gratuïta de l'Excm. Ajuntament de València a la Generalitat Valenciana del dret de reversió sobre uns terrenys cedits en el seu dia a l'Estat, que formen una parcel·la de 10.000 m, en el terme municipal de València (Pinedo), que confronta pel nord i est amb platja i mar Mediterrània. Té com a finalitat aquesta cessió la instal·lació, per part de la Generalitat, de l'Escola de Policia Local i Bombers de la Comunitat Valenciana.   
La cessió del dret de reversió es formalitzarà mitjançant compareixença del Sr. Alcalde President de la Corporació, en l'escriptura de transmissió que s'atorgue a favor de la Generalitat, inscrivint-se aquest dret en el Registre de la Propietat.   
Article segon  
S'acorda exercitar davant el Patrimoni de l'Estat el dret de reversió sobre els terrenys transmesos.  
Article tercer  
S'acorda sol·licitar de l'Estat la venda de les edificacions que va construir sobre els terrenys revertits, pel preu de dos-cents milions de pessetes (030.365.598 Pts). La compra es formalitzarà mitjançant escriptura pública.   
Article quart  
La Conselleria d'Economia i Hisenda, a través del Servei de Patrimoni de la Tresoreria General, durà a terme els tràmits necessaris per a l'efectivitat del que disposa aquest Decret.   
València, 11 de maig de 1987.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI